KIRJALLINEN KYSYMYS E-1001/01 esittäjä(t): Paulo Casaca (PSE) komissiolle. Varainhoitovuoden 1999 vastuuvapaus ‐ maatalous.



Virallinen lehti nro 350 E , 11/12/2001 s. 0067 - 0068



KIRJALLINEN KYSYMYS E-1001/01 esittäjä(t): Paulo Casaca (PSE) komissiolle (30. maaliskuuta 2001) Aihe: Varainhoitovuoden 1999 vastuuvapaus maatalous Komission selvityksissä ei vastata varainhoitovuoden 1999 talousarvion toteuttamiseen liittyvän vastuuvapauden myöntämistä koskevan kysymyssarjan 2 kysymyksen nro 2.7 kaikkiin kohtiin. Voiko komissio selventää seuraavia seikkoja? Kysymys 2.7 a): - Kohta 36. Voiko komissio toimittaa asiaan liittyvän OLAFin kertomuksen? - Kohta 42. Vastaus ei liity kysymykseen. Asia koskee Alankomaiden viranomaisten kohdassa 42 mainittua toimintaa eikä samassa kohdassa mainittua Belgian viranomaisten toimintaa. Siksi esitän uudestaan kysymyksen 2.7 a). Franz Fischlerin komission puolesta antama täydentävä vastaus (18. kesäkuuta 2001) Euroopan petostentorjuntaviraston (OLAF) avustuksella suoritetut tarkastukset on suoritettu aiheettomasti maksettuja määriä koskevista yhteisen maatalouspolitiikan sääntöjenvastaisuuksista ja näiden määrien takaisinperimisestä sekä tätä alaa koskevan tiedotusjärjestelmän perustamisesta 4 päivänä maaliskuuta 1991 annetun neuvoston asetuksen (ETY) N:o 595/91(1) säännösten perusteella. Kyseisen asetuksen mukaan jäsenvaltioiden ja komission toisilleen toimittamat tiedot ovat luottamuksellisia, eikä niitä voida toimittaa muille henkilöille kuin niille, joiden tehtävä jäsenvaltiossa tai yhteisön toimielimessä edellyttää kyseisten tietojen saamista, ja henkilötietoja voidaan antaa toiselle yhteisön toimielimelle ainoastaan, jos nämä tiedot ovat tarpeen sääntöjenvastaisuuksien ehkäisemiseksi, kanteen nostamiseksi tai epäiltyjen sääntöjenvastaisuuksien todentamiseksi. Lisäksi parlamentin jäsentä kehotetaan tutustumaan komission hänen kirjalliseen kysymykseensä E-0027/01(2) antamaan vastaukseen, jossa nimenomaan ilmoitetaan, että OLAF ei havainnut sääntöjenvastaisuuksien olemassaoloa tukevia seikkoja ja että asianomaisille kahdelle jäsenvaltiolle oli ilmoitettu asiasta. Tilintarkastustuomioistuimen erityiskertomuksen nro 1/99 42 kohdan osalta komissio voi antaa seuraavat tiedot: alankomaalainen yritys on palauttanut kyseisen 5 136,89 Alankomaiden guldenin suuruisen määrän, joka hyvitettiin Euroopan maatalouden ohjaus- ja tukirahastolle (EMOTR) joulukuussa 1997. Komission parlamentin jäsenen esittämään kysymykseen 2. heinäkuuta antamassaan vastauksessa, johon parlamentin jäsen viittaa, komissio tarkasteli ainoastaan tärkeimpänä pitämäänsä näkökohtaa eli toteutettuja heraa koskevia toimenpiteitä. Kysymys, johon parlamentin jäsen palaa kirjallisessa kysymyksessään, koskee 3 350:tä kilogrammaa eli noin 0,002:ta prosenttia rehuseoksiin Alankomaissa vuonna 1997 lisätyn rasvattoman maitojauheen määrästä. Jo tilintarkastustuomioistuimen erityiskertomukseen nro 1/99 antamassaan vastauksessa komissio totesi, että kyseinen määrä on palautettu. Parlamentin jäsen yhtyy varmasti komission näkemykseen, jonka mukaan komission on jotta se voisi taata tehokkaan valvonnan keskitettävä ponnistelunsa sellaisiin kysymyksiin, joihin liittyy aineellinen kustannusriski, koska tukien hallinnointi ja niiden mahdollinen palauttaminen on jäsenvaltioiden tehtävä. (1) EYVL L 67, 14.3.1991. (2) EYVL C 187 E, 3.7.2001, s. 162.